Oh, mercy, mercy me
No, things ain't what they used to be now
Where did all the blue skies go?
Poison is the wind that blows From north, south, east and west
Oh, mercy, mercy me
Oh, things ain't what they used to be Now, no
Oil wasted on the ocean And upon our seas
Aika mennä, Decima.
Fish full of mercury
- Rakastan tätä biisiä, isä. - Kuka tuo milleniaali on, Dec?
Ei kai tuo ole aito?
Onko hän isäsi? Näyttää oudolta.
Laita se pois.
Oh, things ain't what they used to be
Tällainen laittaa meidät molemmat vaaralliseen asemaan.
Tiedät sen kyllä.
Alpha, vaienna.
Olet ihmeellinen nuori nainen, ja yritän suojella sinua.
Anteeksi.
Hänkö? Todellako, Decima?
Pidän Tyrone Downsista.
Tiedätkö, mitä hän yritti tehdä minulle ja Alphalle?
Saakelin simulaattori kaipaa päivitystä.
Mitä nyt?
Todellako? Tyttäreni edessä?
Kutsu Turner.
Isä?
LONTOO
Nauhoitan tämän siltä varalta, että jostakin syystä -
joudun luopumaan asemastani Alpha Internationalin toimitusjohtajana.
Jos näet tämän, on tapahtunut jotain arvaamatonta,
joka vaatii välittömiä toimenpiteitä yhtiön parhaaksi.
Mitä Nickille tapahtui?
Pidätettiin. Kansainvälinen sotarikostuomioistuin.
Ympäristömurha. BP:n johtokuntaa syytettiin samasta.
Tämä on sinulle.
Onnittelut ylennyksestä.
Olet Alphan uusi toimitusjohtaja.
MAAPALLON LÄMPÖTILAN MUUTOS 2,59 CELSIUSASTETTA
ILMAKEHÄN HIILIDIOKSIDIPITOISUUS 564 MILJOONASOSAA
Onko Nick Bilton syyllinen?
Nicholas Biltonin oikeudenkäynti ei ole vielä alkanut.
Milloin ympäristömurhasta tuli rikos?
Ympäristömurha tunnustettiin rikokseksi vuonna 2050.
Ei ole näyttöä...
Ympäristömurhasta rangaistaan vankeudella...
Vaikuttaako tämä Alpha-drooneihin, jotka toimittavat ostokseni?
Kuka on pääsyyttäjä Nick Biltonin oikeudenkäynnissä?
Syyttäjä Lucy Adobo edustaa kansainvälistä sotarikostuomioistuinta.
Hänet pitäisi lähettää Phobokselle rangaistussiirtolaan -
kuten muutkin. 25 vuodeksi.
Parhailla metsästäjillä on enemmän kärsivällisyyttä kuin nälkää.
Se, mitä Alpha teki kaivoksille... Hänen pitää maksaa.
- Raha on yksi hänen työkaluistaan. - Jolla voidaan tuoda muutosta.
Laki ei koske Biltonin kaltaisia.
Seisoin Alphan kaivosten ulkopuolella kuukausia.
Muistan sen, Ty. Olin kanssasi.
50 000 työläistä kärventyi helteessä, kunnes teimme siitä lopun.
Niin sinä teit.
Jos hän ei päädy roikkumaan parvekkeelta, tämä ei lopu koskaan.
HAAG
Kuulkaa.
1. PÄIVÄ
Oikeudenkäynti rikoksista planeettaa vastaan alkaa.
Nikolai Biltonov eli "Nicholas Bilton". Nouskaa seisomaan.
Miten vastaat syytökseen ympäristömurhasta?
Syytön.
Oikeudenkäyntiä valvoo kolme virtuaalituomaria,
jotka on ohjelmoitu noudattamaan oikeusnormeja,
jotka perustuvat lainopillisiin ja eettisiin perinteisiin.
Hyväksyvätkö asianajajat päätökset sitoviksi?
- Kyllä. - Kyllä.
Lucy Adobo edustaa kansainvälistä sotarikostuomioistuinta.
Hyvää huomenta.
Tämä tapaus paljastaa harkitun ja tarkasti toteutetun salaliiton,
jossa Nicholas Bilton on 50 vuoden ajan -
hyötynyt ja rikastunut ilmastonmuutoksesta -
ympäri planeettaa ympäristömurhallaan.
Kuten hra Bilton itse sanoi yli 30 vuotta sitten...
Tämän vuosisadan vaihteessa ilmastonmuutosta kuvailtiin...
- Hra Bilton on hyväntekijä. - ...kapitalismin oireeksi.
Hän pelasti sinut ja otti omaan kotiinsa.
Minä väitän, että kapitalismi on myös parannus.
Sen sijaan, että minä kertoisin kaiken,
jopa kymmenen entistä työntekijää -
on lupautunut todistamaan tuomioistuimen edessä.
Kutsun ensimmäisen todistajan, tri Rebecca Shearerin.
Kerro nimesi.
- Tri Rebecca Shearer. - Missä olet?
New Yorkissa.
Voitko tunnistaa Nicholas Biltonin?
Kyllä.
Onko hän oikeussalissa?
Joko hän tai hologrammi. Vaikea sanoa.
Vahvistan, että hra Bilton on täällä henkilökohtaisesti.
Hän on huolissaan naurettavista syytteistä itseään vastaan.
Ympäristömurha?
- Miettikää säädöstä... - Mietimme jo.
Ympäristömurha on laiton tai mielivaltainen teko,
joka suoritetaan tiedostaen, että se todennäköisesti johtaa -
vakaviin ja joko laajoihin tai pitkäaikaisiin ympäristövaurioihin.
Aiotko todistaa, että hän ennusti maailman tulevaisuuden?
- Samoin kuin ilman, merten ja lämpötilan? - Imartelevaa.
Ehdotamme hylkäystä.
Hylätty.
Tri Shearer. Voitko kertoa, miten ensi kertaa kohtasit hra Biltonin?
Olin arkistonhoitaja Menagerie2100:ssa vuonna 2046.
Olin ollut yhtiön leivissä yhdeksän vuotta, kun kuulin -
Nick Biltonin olleen kiinnostunut karismaattisista suureläimistä.
Orangeista, valaista, norsuista ja...
Ilmeisesti huomion keskittäminen näihin eläimiin oli hänen päätöksensä.
Tiedätkö syytä siihen?
Hän uskoi, että ihmiset maksaisivat varmemmin eläinten näkemisestä -
niiden kuoltua sukupuuttoon.
Suureläinten säilyttämiseksi -
on myös pelastettava kaikki, mitä ne tarvitsevat elääkseen.
Miten lisääntynyt hiilipitoisuus vaikuttaa sukupuuton partaalla oleviin lajeihin?
Sukupuutto lisääntyy ilmastonlämpenemisen myötä,
ja lämpötila heijastaa hiilipitoisuutta. Niiden välillä on yhteys.
Jos niukkuus lisää arvoa, eikö ole selvää,
että Menagerie2100 hyötyy hiilipitoisuuden kasvusta?
Vastalause. Me kaikki kasvatimme hiilipitoisuutta.
Hyväksytään.
Tri Shearer.
Maksettiinko sinulle työstäsi Menagerie2100:ssa?
Kyllä.
Masentavaa työtä. Jätit monet hyvästit.
Etkö vain?
Se selittää, miksi nautit Alphan mielialalääkkeitä.
Nti Shearer saa Alphalta eläkkeensä ja lääkkeensä.
Entä jos masennus saa hänet syyttämään Alphalta saamiaan lääkkeitä?
Haluat ihmisten pitävän minua hulluna, hra Turner.
Ehkä minä olenkin.
Ehkä ilmastonmuutos aiheuttaa sen kaikille.
Olemme menettäneet todella paljon mutta jaksamme silti toivoa.
Ei ole reilua pyytää sinua todistamaan täällä -
varsinkin, kun poikasi poisti sinut muistoistaan.
Hän menetti muistinsa kesäsydämen takia. Dementian.
Johon hänkin sai lääkkeitä Alphalta.
Se varmaan saa sinut vihaamaan hra Biltonia.
Miten hänen poikansa terveydentila liittyy tähän?
Loukkaat yksityisyyttä.
Hänen läsnäolonsa täällä rikkoo Alphan uskollisuudenvalaa.
Ei enempää kysyttävää.
NEW YORK
Ehkä hän hyppäsi.
Niinkö? Asiaa aiotaan tutkia.
Tutkikoot.
Meidän pitää olla varovaisia, Nick.
Tavallisestakin murhasta voi joutua vankilaan.
Onko minun syytäni, että nainen putosi taivaalta New Yorkissa?
Älä murehdi Sheareria vaan käske Marthaa vapauttamaan minut.
Me Alphassa olemme varmoja,
että Nick Bilton vapautetaan syytteistä.
Tiedän, että hra Biltonin pidätys laski osakkeemme arvoa 17 prosentilla.
Siksi haluan kertoa teille, että julkaisemme uuden tuotteen,
joka kohdistuu suoraan siihen surulliseen tosiasiaan,
että ilmakehän hiilipitoisuus on nyt 564 miljoonasosaa.
Se saattaa olla Alphan tärkein uutuustuote -
sitten puhtaan veden.
Monella teistä on kysymyksiä.
Asianajajiemme neuvosta emme vastaa kysymyksiin tässä kokouksessa.
Kiitos ajastanne.
Mainiota, Martha.
Ilmoitan hra Biltonille.
Minusta tämä on virhe.
Käytä sitten aikasi ajatellen jotain muuta.
SEITSEMÄN VUOTTA SITTEN
Onnittelut. Tämä oli Alphan paras vuosi.
Ilo on minun puolellani.
LifePausen tilaukset ovat myös kasvussa -
- pikkuhiljaa. - Vihdoinkin.
Alphalla on suuri vaikutus siihen, joten kiitos.
Mistä sen ajatus sai alkunsa?
Halusin aina kysyä.
Rakastin luonnonkukkia pikkutyttönä.
Piirsin niitä isoisäni väriliiduilla.
Etsin niitä silloin, kun ei ollut liian kuuma.
Kun mehiläiset katosivat, ne veivät kukat mukanaan...
Isoisä kertoi, että kukat olivat vain piilossa -
ja palaisivat vielä.
Voisimme varmaankin kehitellä uusia siemeniä.
Minä toimin eri tavalla.
"Entä, jos ajan voisi pysäyttää?"
- Ja LifePause syntyi. - Aivan.
Kiitos kauniista tarinastasi.
Saanko kysyä jotain muuta?
Mikä olisi jännittävin tuote tai palvelu,
jonka Alpha voisi tarjota?
Syöpä on selätetty. Lukutaito hoituu CRISPRillä.
Mitä tahansa?
Vain taivas on rajana.
Varmaankin hengityskelpoinen ilmakehä Marsissa,
jotta voimme aloittaa alusta.
Marsissa.
Se ratkaisisi paljon.
Entä jos se onnistuisi Maassa?
Mikä?
Uusi alku.
Vitsailetko?
Tiedän, miten Newcomen saadaan toimimaan.
Sinä saat vastuun siitä.
- Kutsuimme sitä "Newcomeniksi". - Miksi?
2. PÄIVÄ
Thomas Newcomen keksi höyrykoneen vuonna 1712.
Alkujaan sillä estettiin hiilikaivoksia tulvimasta, ironista kyllä.
Hra Bilton näki sen hetkenä, jolloin hiilijalanjälki sai alkunsa -
ja alkoi talloa luonnon järjestystä.
Mitä Alphan Newcomen piti sisällään?
Se oli Graalin malja.
Sen piti olla kone, joka poistaa hiilen ilmakehästä.
Se oli rakennettavissa.
Rakennettiinko Newcomenia koskaan?
Ei.
Siinä oli aina suunnitteluongelmia,
emmekä ratkaisseet sivutuotteiden aiheuttamia pulmia.
Miksi edes olemme täällä?
Hra Chopin sanoi työstäneensä hra Biltonin rahoittamaa ohjelmaa,
jolla piti poistaa hiilidioksidi ilmakehästä -
ja pelastaa maailma ilmastonmuutokselta.
Jalo yritys, mutta todistajasi epäonnistui.
Miksi asiakkaani on oikeuden edessä eikä hän?
Entä miksi lähdit, hra Chopin?
- Halusitko epäonnistua jossakin muussa? - Vastalause!
Hyväksytään.
Vastaan kysymykseen. Sain potkut.
Hra Bilton taisi toimia oikein.
Kuka korvasi sinut?
Newcomen aloitettiin alusta seitsemän vuotta sitten -
Martha Russellin valvonnassa.
Naisen, jonka hra Bilton nimitti uudeksi toimitusjohtajaksi.
Onko ylentäminen rikos?
Mitä hra Bilton ajatteli ilmastonmuokkauksesta?
- Vastalause. Irrelevanttia. - Olen eri mieltä.
Jos haluaa vähentää hiilidioksidia,
ei voi puoltaa toimenpidettä, joka jatkaa sen suoltamista taivaalle.
Hän ilmaisi kiinnostuksensa usein.
Se oli paras keino laskea lämpötilaa väliaikaisesti,
ja hän sanoi pitävänsä siitä,
sillä se oli paras teko myös PR:ää ajatellen.
Joten hän puolsi ilmastonmuokkausta.
Samoin kuin sinä ja puolet maailmasta, hra Chopin.
Sitten muutit mielesi.
Pitääkö tuomioistuinta muistuttaa kannastasi?
Tajusimme, että jos hiili erotetaan lämpötilasta,
saastutus voidaan järkeistää.
Nick näki voivansa tahkota rahaa stratosfääriä muuttelemalla.
Hän halusi kaiken.
- Vastalause. Arvailua. - Hyväksytään.
Miten hän voi puhua isästäni noin? Hän valehtelee.
- Hra Bilton on suuri hyväntekijä. - Kyllä, Nick.
Yksi maailman huipuista.
Sanoit toistamiseen, ettei hiilitasoilla ollut väliä,
sillä rakentaisit koneen, joka imisi sen ilmakehästä, ja...
Sanoit, että mitä enemmän hiilidioksidia on,
sitä enemmän ansaitsisit.
Kutsuit sitä rikkauksien imuriksi.
Epäonnistuit, Johnny.
Sekä työssäsi että isänä.
Tapatatko minutkin?
- Hillitse todistajaasi, nti Adobo. - Hra Chopin.
Ylimielinen mulkku. Olet koko ongelman ydin.
Ihmiskunta käristyy, ja pidät lämpötilaa peukaloitavana pikku vaivana,
jolla voit maksimoida voittosi.
Olet mies, joka potkii koiran puolikuoliaaksi -
- ja tarjoaa sille luun. - Tri Chopin. Pyydän,
- ettet puhuttele syytettyä. - Puhukoon.
Hän tarvitsee terapiaa. Anna tulla, Johnny!
Järjestystä!
Ei enempää kysyttävää.
Tri Chopin.
Poikasi Rowan on vankilassa ilmastonmuokkauksen takia, eikö niin?
Kyllä. Hän...
Hänet taivuteltiin osallistumaan ex-vaimoni juoneen.
"Taivuteltiin"?
Hän ei tainnut ymmärtää, miksi muutit kantaasi.
Rowan Chopin ei ole oikeuden edessä.
Ei niin.
On kuitenkin tärkeää huomioida, että poikasi päätös -
käyttää Alphan toimitusdrooneja terroriteossaan vahvistui sen jälkeen,
kun hra Bilton antoi tuomioistuimelle salatunnustuksen.
Mitä sanoit?
Onkohan sinulle tarjottu poikasi vapauttamista -
- todistajanlausuntoasi vastaan. - Ei ole!
Ei ole mitään järjestelyä.
Ehdotan sekä todistajan että hänen todistuksensa hylkäämistä.
Hyväksytään.
Todistaja hylätään.
Haluan todistaa.
Isäni on hieno mies.
Auta nauhoittamaan jotain.
Mielelläni.
Kuka on Decima Bilton?
Miten tiedät sen nimen?
Hän väittää olevansa tyttäresi.
Älä mainitse häntä enää koskaan.
Hän haluaa todistaa puolestasi.
Hän nauhoitti jotain.
Todella koskettavaa.
Tuhoa se.
Heti.
Pelastit orvon pakolaisleiriltä Sydneyssä.
Mitä sinä teet?
Nick.
NatureFix-simulaatiosi alkaa viiden sekunnin päästä.
Olet valinnut "syksyisen metsän" tasapainottavilla laajennuksilla.
Miltä peura maistuu?
Herkulliselta.
Oikeaa vai labralihaa?
Pidämme täällä pientä peuralaumaa.
Tämä on aitoa.
Tämä taas on Anderson Valleyn viimeistä punaviiniä.
2053. Ennen kuin se paloi.
Muu maailma saa tyytyä kuvitelmiin ja simulaatioon.
Minulle melkein kaikki on aitoa.
Häiritseekö se sinua?
Mikä?
Että muu maailma joutuu tyytymään kuvitelmiin?
Tekopyhyys vaivaa minua.
Se, että ihmiset haluavat mukavuuksia ja helppoutta -
mutta raivostuvat niiden hinnasta.
Hiiltä poltetaan muutama vuosisata, jotta olisi lämmintä.
Hieno ajatus.
Silloin tuntee selättäneensä talven.
Eräänä aamuna, kun herää lämpimästä unesta,
huomaa sairastuneensa keuhkosyöpään,
jonka aiheutti hiilen polttamisesta syntynyt savu.
Ja silti polttamista jatketaan.
Voimakkain kuvitelma on se, ettei mukavuudesta tarvitse maksaa.
Elämä on kauppaa, Martha.
Se on sen merkittävin mitta.
En ajatellut sitä noin.
No... Kannattaisi ajatella.
- Turner. - Niin?
Rebecca Shearerin ruumiinavaus...
Mitä siitä?
"...on paljastanut epäselvyyksiä hänen saamissaan lääkkeissä,
- jotka Alpha Therapeutics toimitti." - Ja paskat.
Niin lukee sotarikostuomioistuimen lähettämässä haastekirjeessä.
He ovat epätoivoisia.
He vaativat nähdä tiedot.
Mitä Nick haluaa, että teen?
Mahdollisimman vähän, jotta et mokaa.
Tilaisuus.
Siksikö sinä tätä kutsut? Tilaisuudeksi menettää työpaikkani.
Totuus on vaarallinen joillekin ihmisille.
En kommentoi.
Uskomme, että hän on vaikuttanut muihin todistajiin.
Onko sinua uhkailtu?
Vannoin uskollisuudenvalan. Siksi vaihdan avataria.
Voin tarjota koskemattomuuden, tri Russell.
Todistustanne vastaan.
Miten selitän sen Turnerille? Hän on pääasianajaja.
Joutuisitte pitämään järjestelymme salassa.
Nti Adobo. Yksityisyys katosi 25 vuotta sitten.
Samoin ilmiantajat.
Oletko huolissasi jostakin salaisesta, joka liittyy Newcomeniin?
Newcomen ei eroa LifePausesta.
Bolton ei ehkä keksinyt sitä, mutta hän voi ostaa sen.
Et voita häntä. Kukaan ei voita.
Selma.
Selvitä, mitkä tekijänoikeudet Alpha osti Jonathan Chopinin erottamisen jälkeen.
3. PÄIVÄ
Kerro nimesi.
Arden Miller.
Kuka on Matafele Kabua?
Tapasin Matafelen Bostonissa vuonna 2060.
Missä yhteydessä?
- Mikrorahoituksessa... - Kuka tuo on?
...keskittyen naisyrittäjiin.
Hra Bilton on suuri hyväntekijä.
Tiesitkö, että pankkisi teki yhteistyötä Alphan kanssa?
En tiennyt.
- Kun sait kuulla siitä, miten toimit? - Erosin.
Senkö takia, mitä tapahtui Matafele Kabualle?
Niin.
Mitä tapahtui?
Alpha hyödynsi naisille myöntämiämme lainoja -
kehitelläkseen uusia keksintöjä.
En taida olla ainoa,
joka ei tiedä, kuka Matafele Kabua on tai miksi tämä henkilö liittyy asiaan.
Voitko kertoa hra Turnerille ja tuomioistuimelle?
Hän oli Marshallsaarilta.
Kun saarista tuli asuinkelvottomia, hän muutti Yhdysvaltoihin,
jossa hän opiskeli Massachusettsin teknillisessä korkeakoulussa.
Hänen tutkintonsa käsitteli ilmakehän kemiaa.
Hänellä oli tuote, jolle hän tarvitsi rahoitusta.
Mitä tuote teki?
Hänen mukaansa se oli ensimmäinen toimiva hiilenpoistolaite.
Hän pyysi apuamme sen kehittelyssä ja patentoimisessa.
Laite olisi siis tehnyt planeetasta hiilineutraalin?
Eikä vain sitä.
Hän uskoi, että laite voisi laskea hiilitason kohdelukemiin.
Mihin lukemaan?
Se riippuisi tieteilijöiden yhdessä määrittelemästä luvusta.
Tai liikemiesten.
Mikä oli äitini nimi?
Äitisi nimeä ei tiedetä.
Sinut pelastettiin siirtymään joutuneiden keskuksesta Sydneyssä.
Alpha. Kerro kaikki Matafele Kabuasta.
Alphalla ei ole tietoja hänestä.
Vai niin.
Jos se olisi toiminut, emme olisi täällä.
Se ei selvästi toiminut,
tai muuten ihmiset eivät tallentaisi tietoisuuttaan -
- paetakseen ilmastoa. - Järjestystä.
Sadat miljoonat pakolaiset eivät etsisi turvaa tulvilta.
- Järjestystä! - Nick.
Pyydän anteeksi päämieheni tunteenpurkausta.
Voitko kuitenkin selittää,
miten tämä liittyy päämiestäni koskeviin syytteisiin?
Kuka kontrolloi nti Kabuan laitteen patenttia?
Ymmärtääkseni Alpha omistaa 49 prosenttia Deciman osakkeista.
- Deciman? - Kabua nimesi laitteen tyttärensä mukaan.
Nti Kabua vaati, että osake-enemmistö on osa hänen perintöään.
Hra Bilton on parantanut maailmaa.
Hän uskoo, että sinäkin teet niin.
Vitut hänestä.
- Se epäonnistui. - Järjestystä.
- Se ei selvästi toiminut! - Nick.
Sitten ei haittaa, jos jaatte tiedot tuomioistuimen kanssa.
Suunnitelmat.
Miksi olisi ongelmallista jakaa epäonnistuneen laitteen tiedot?
Alpha pitää omaisuutensa omana tietonaan.
Epäonnistuminen on vain ratkaisun hahmotelma.
Keksikö Kabua mitään muuta, joka olisi pelastanut ihmiskunnan?
Ei.
Hän kuoli lähes kymmenen vuotta sitten paramyksovirus 58:aan.
Entä tytär?
Minun työssäni etsitään uusia ideoita, ei kadonneita lapsia.
Kiitos, nti Miller. Suurkiitokset ajastasi.
Jos haluat voittaa,
sinun pitää kertoa ongelmakohdista, jotta emme kompastele niihin.
Mitä ohjelmaa he käyttävät?
- Tuomioistuinko? - Royce Majorsin E-Justiceako?
Voin puhua Colin Roycelle.
Me molemmat voisimme joutua putkaan sotarikostuomioistuimen hakkeroinnista.
Emme voi odottaa enää, Turner.
On aika pelastaa maailma.
"Innovaatio."
Se vaikuttaa heppoiselta sanalta muutokselle, jota pian todistamme.
Vuonna 2020 ilmastonmuutospaneeli ilmoitti,
että voidaksemme välttää ilmastonmuutoksen vakavimmat tuhot -
maailman pitää olla hiilineutraali ennen vuotta 2050.
Se tavoite ei täyttynyt,
kuten eivät sitä seuranneet tavoitteet.
Siksi olemme kokeneet juuri sen, mistä tieteilijät varoittivat meitä.
Tänään Alpha Atmospheric Interventions julkistaa "Newcomenin".
Ensimmäisen laajennettavan laitteen, joka poistaa hiilidioksidin ilmasta -
ja muuttaa sen turvallisiksi ja hyödyllisiksi sivutuotteiksi.
Tänään aloitamme uuden matkan,
jonka ansiosta voimme luoda ilmaston,
joka tarjoaa vain parasta planeetalle, sen asukkaille ja yrityksille.
Planeetan, jossa lapset voivat kulkea luonnonkukkien keskellä -
eivätkä vain piirtää niitä.
Valmiina?
Mihin?
Jälkiruokaan kai.
Haluan esitellä sinut eräille ihmisille.
Kenelle?
Ystäville. Ujoille sellaisille.
Siksi sinun pitää ensin laittaa tämä.
En ymmärrä.
Pyydän.
Ei 417 toimisi.
On päästävä sopimukseen-
Ei se onnistuisi. Se ei voi olla 510.
Sanoiko joku "350"?
- 350 ei käy. - 480.
Liian korkea.
- 550. - Aivan liian korkea.
470.
Se on hyvä luku!
Ymmärrätkö, mistä puhumme?
Kyllä. Taidan ymmärtää.
Ymmärrätkö, mitä päätös koskee?
Oletan, että Newcomenia. Vähennyksen määrää.
Bravo. Sanoinhan, että hän on nerokas.
Mihin lukuun päädyimme?
470 miljoonasosaan.
Korkeampi kuin luulin. Miten päädyitte siihen?
Uskollisuutta, Martha.
Et halua samaa kohtaloa kuin Jonathan.
470 on todella palkitseva luku.
Vielä ei ole valmista.
Vastaamme nyt kutsuvieraiden ja lehdistön kysymyksiin.
Aloitetaan hra Palmerista.
Tämä on hieno päivä maailmalle.
Ovatkohan Martha ja hra Bilton keskustelleet kohdeluvusta.
Hyvä kysymys.
Hra Bilton on eristyksissä Haagissa, joten...
Kuulostaa juhlalta.
Entä jos he tietäisivät, että juhla olisi voinut alkaa kauan sitten?
Että Bilton ja pankit vaihtoivat omaisuudet -
mammonaan, lentokoneisiin ja luksuslukaaleihin.
He eivät tiedä siitä tai päättävät olla tietämättä.
He eivät tiedä koskaan, ellet kerro heille.
Tiedän, että viimeaikaiset tapahtumat...
4. PÄIVÄ
...koskien Alphan uutuustuotetta näyttävät vapauttavan hra Biltonin syytteistä,
mutta onko sopivasti ilmaantunut ratkaisu hiiliongelmaan -
meidän hyväksemme vai hänen?
Olemmeko vastuussa vain teoistamme -
vai kannammeko vastuuta myös siitä, mitä päätimme olla tekemättä?
Pitäkää tämä kysymys mielessänne tuomiosta riippumatta.
Joudutte elämään sen kanssa.
Hra Bilton haluaa puhua suoraan.
Vaadittiin neljä miljoonaa vuotta,
että Homo sapiens oppi kulkemaan pystyasennossa.
Miten kehomme voisivat sopeutua ilmastonmuutoksiin,
jotka ovat kehittyneet 250 vuoden ajan teollisesta vallankumouksesta lähtien?
Eivät ne voi.
Jos kehomme eivät voineet muuttua,
oli aivojemme tehtävä kehittää teknologiaa, jotta voisimme selviytyä -
ja ehkä jopa menestyä.
Hiilitaso on kasvanut 280:sta -
564 miljoonasosaan -
suureksi osaksi ihmisten takia.
Newcomenin ansiosta -
voin ilmoittaa laskevani tason 470 miljoonasosaan.
Jotkut ihmiset syyttäjä mukaan lukien haluavat uskotella,
että olen huiputtanut järjestelmää -
ja hyötynyt tilanteesta -
pakottaen teidät elämään tavalla, jota ette olisi valinneet.
Saaden teidät etsimään mukavuuksia, joita ette halua -
tai tukahduttaen tietoa, jota todella tarvitsette.
Nick Bilton ei kuitenkaan luonut teidän tarpeitanne.
Hän vain huomasi ne ja päätti ansaita niiden avulla.
Olen pelannut säännöillä, jotka johtajanne asettivat.
Valitsemanne ihmiset, jotka vannovat suojelevansa teitä.
He eivät suojelleet.
Sen sijaan -
he vaihtoivat lastenne tulevaisuuden vielä yhteen toimikauteen -
tai lahjoitukseen.
Nämä johtajat eivät ole oikeuden edessä.
Minä olen.
Asia on selvä.
Jos olen syyllinen,
syyllistyn vain siihen, että voitin sukupolvia sitten alkaneen pelin.
Silloin syyllisiä ovat myös vanhempanne, isovanhempanne -
ja esivanhemmat siihen ihmiseen asti, joka kaatoi ensimmäisen puun.
Jotkut syyllistyvät siihen,
että antoivat sukupolville sen, mitä ne halusivat.
Te loput olette syyllisiä siihen, että halusitte jotain.
Upeaa.
Syytetty nouskoon.
Ympäristömurhasta syytetty Nikolai Biltonov -
saa nyt kuulla kansainvälisen sotarikostuomioistuimen päätöksen.
Syylliseksi toteamista varten vaaditaan vähintään kaksi punaista valoa.
Hra Bilton on todettu syyttömäksi.
Onnittelut.
Voittaako Nick Bilton Nobelin rauhanpalkinnon?
On liian varhaista tietää. Ehdokkuudet ilmoitetaan myöhemmin.
Miksi Newcomen laskee hiilitason vain 470:een?
Hiilitason määrän on asettanut...
Onko Newcomen vuosisadan paras keksintö?
Milloin tilanne paranee?
Alpha rohkaisee selvittämään, mikä nykyhetkessä on hyvää.
Mikä sinun nimesi on?
Decima.
Mistä sinä tulit?
Olen hra Biltonin uusi tytär.
Oletko? En tiennyt, että hra Biltonilla on tytär.
Minun pitäisi olla salaisuus.
Onko sinulla ystäviä täällä?
Tekoälyt vain. Ne leikkivät kanssani.
Onko sinulla ihmislapsia?
Ei.
Ei ole, mutta voin olla ystäväsi.
Jos koskaan tarvitset ystävää, voit soittaa minulle tällä.
Olen Martha.
On kulunut pitkä aika.
Toivottavasti muistat minut.
Jos oikein muistan, häviäminen voi olla kivuliasta.
Mitä teet täällä?
Haluan tarjota rauhan eleen.
Minulle vai maailmalle?
Sinulle, Lucy.
Mitä tarjoat?
Tyrone Downs oli rakastajasi, ellen ole erehtynyt.
Tehokas kaveri.
Hän oli sulkea kaivoksemme.
Pidin hänen lauluistaan.
Mitähän mieltä hän olisi siitä?
Niin. Emme saa koskaan tietää.
Hänen kuolemansa oli varmasti järkytys sinulle.
Haluat ehkä tietää, kuka oli sen takana.
Oli miten oli,
saat täyden tukeni syyllisen tuomitsemisessa.
Ovatko yksi mies ja mikrofoni yhtiötä vaikutusvaltaisempia?
Todellako?
Tällainen pääsee leviämään, jos emme reagoi nopeasti.
Tehkää hänestä selvää.
Olen todella väsynyt, Ty. Surullinen myös.
Mitä seuraavaksi?
Jos voisit rangaista ihmistä, joka satutti rakastasi,
tai estää toista ihmistä satuttamasta muita tulevaisuudessa,
mitä tekisit?
Mennyt on aina mennyttä.
Parhailla metsästäjillä on enemmän kärsivällisyyttä kuin nälkää.
Alpha.
Lopeta toisto.
Sammuta Tyrone-kynttiläsovellus.
Tiedän, mitä teit.
Miten pääsit tänne?
Se oli helppoa, kun sain pidätysmääräyksen murhan suunnittelusta.
Varsinkin, kun tappamasi mies oli kumppanini.
Arvaan.
Hän ei maininnut, että Alpha istutti tarinan.
"Skitsofreenikko ampui tunnetun muusikon hotellin ulkopuolella."
Minä uskoin sen.
Bilton tarjosi sinut hopealautasella, sillä hän salailee jotain.
Niin salailee.
Haluatko kertoa, mitä?
Et voi menettää mitään.
Hänen nimensä on Decima.
Pyydä kasvattajia vapauttamaan fasaaneja.
Haluan ampua myöhemmin.
Sanoin, että haluan ampua.
Alpha! Teknistä tukea!
Alpha!
Decima?
Teknistä tukea!
Alpha. Lopeta.
Lopeta!
Se on ohjelmoitu ohittamaan käskysi.
Missä olet, kultaseni?
Mitä teet, Decima?
Heidän ei tarvitse nähdä tällaista.
Olisit voinut korjata kaiken kauan sitten mutta et korjannut.
Sinä ja ystäväsi.
470 on vain rikkaiden keino rikastua.
Miten voit oikeuttaa sen?
350.
Se on oikea luku meille muille.
- Decima! - En ole tyttäresi!
Olen henkistä omaisuutta.
Decima Kabuan antamien uusien todisteiden varjossa -
ehdotamme Nick Biltonin tapauksen uusintakäsittelyä.
VUOTTA MYÖHEMMIN
Tuollako hän on?
Tuolla?
Kiertoradalla on useita vankiloita. En ole varma.
Hän on vapautuessaan melkein 90-vuotias.
Enimmäisrangaistus salaliitosta.
Uskotko, että hiilitaso on silloin 350 miljoonasosaa?
Se oli viimeksi niin alhainen 1980-luvulla.
Se on silti mahdollista.
Ehkä.
Ongelma ei koskaan johtunut teknologiasta.
Se johtuu meistä kuten aina.
Me teimme tämän planeetalle.
Toisillemme.
Itsellemme.
Me korjaamme sen nyt.
Niinkö?
Saa nähdä.
Huomio. Palatkaa selleihinne.
Tekstitys: Petra Rock